cyanic-selkie/wikianc huggingface dataset:
வனப்பெழுத்து
கிழக்காசியா
வனப்டிபழுத்துக்கலையின் சீனப் பெயர் சூஃபா (shūfǎ) ஆகும். (மரபு சீனத்தில் 書法 என்பது இலக்கிய ரீதியாக “எழுதுதலின் முறைமைச் சட்டம்” என்பதாகும்) சப்பானியப் பெயர் ஷோடோ (shodō) (சப்பானிய மொழியில் 書道 என்பது “எழுதும் வழி அல்லது எழுதுதல் கொள்கை”  எனப்படுகிறது), கொரிய பெயர் சியோயே (seoye) (கொரிய மொழியில் 서예/書藝 என்பது எழுதுதல் கலை என அறைியப்படுகிறது. வியட்நாமில் தூ பாப் ( Thư pháp) (வியட்நாமிய மொழியில் 書法 என்பது  "கடிதங்கள் அல்லது எழுத்துக்களின் வழி" என்பதாகும்)  கிழக்கு ஆசிய எழுத்துக்களின் வனப்பெழுத்து, கிழக்கு ஆசிய கலாச்சாரத்தின் முக்கியமான மற்றும் போற்றக்கூடிய ஒரு அம்சமாகும்.
தமிழ் வனப்பெழுத்துக்கள்
அலங்காரத் தேவைகளுக்காக தமிழ் பதாதைகளில் இத்தகைய வனப்பெழுத்துக்களைப் பெரிதும் காணலாம். ஆலயங்கள் மற்றும் சமய விழாக்களில் இத்தகைய வனப்பெழுத்துக்களைக் காணலாம்.
இதனையும் காண்க
இசுலாமிய எழுத்தணிக்கலை
வெளி இணைப்புகள்
பகுப்பு:காட்சிக் கலைகள்
மாநில நெடுஞ்சாலை 34A (தமிழ்நாடு)
தமிழ் மாநில நெடுஞ்சாலை 34A அல்லது எஸ்.எச்-34A (SH-34A) என்பது இந்தியாவில் தமிழ்நாடு மாநிலத்தின இராமநாதபுரம் மாவட்டத்தில் உப்பூர் மற்றும் சிவகங்கை மாவட்டத்தில் கோட்டையூர் பகுதிகளை இணைக்கும் நெடுஞ்சாலையாகும்.
மாவட்டம்
இந்த சாலை இருப்பது பின்வரும் மாவட்டங்களுள்:
தமிழ்க்கடவுள் முருகன்
தமிழ்க்கடவுள் முருகன் 2017-2018  இடைப்பட்ட காலத்தில் விஜய் தொலைக்காட்சியில் ஒளிபரப்பான தமிழ் தொலைக்காட்சித் தொடர் ஆகும். இது சைவக்கடவுளானமுருகனின் தொன்மத்தை அடிப்படையாகக் கொண்டதாக ஒளிபரப்பானது. நந்தினி தொலைக்காட்சித் தொடருக்குப் பின் தமிழில் அதிக செலவில் தயாரிக்கப்பட்ட தொலைக்காட்சித் தொடராக தமிழ்க்கடவுள் முருகன் இடம் பிடித்திருக்கிறது. கடந்த ஒக்டோபர் 2, 2017 இலிருந்து திங்கள் முதல் வெள்ளி வரை இரவு இந்திய நேரம் 21:00 மணிக்கு விஜய் தொலைக்காட்சியில் இது ஒளிபரப்பாகி வந்தது. விஜய் தொலைக்காட்சியின் புகழ்பெற்ற பிக் பாஸ் தமிழ் மெய்மக் காண்பியத்தை பிரதியீடு செய்த தமிழ்க்கடவுள் முருகன் தொடர், 29 ஜனவரி 2018 முதல் ஒளிபரப்பு நேரத்தை, திங்கள் முதல் வெள்ளி வரை, இந்திய நேரம் 18:00 ஆக மாற்றிக்கொண்டது. 23 பிப்ரவரி 2018இல் இதன் முதலாம் பருவம் முடிவடைந்தது, அதன் இரண்டாம் பருவம் 15 எபிசோடுகளாக ஹாட்ஸ்டார் இல் ஒளிபரப்ப பட்டது.
தொடர்
விஜய் தொலைக்காட்சியில் 2 அக்டோபர் 2017 அன்று முதல் இத்தொடர் ஒளிபரப்பாகத் தொடங்கியது. திங்கள் முதல் வெள்ளி வரை, இரவு 9 மணிக்கு ஒருமணி நேரத்தொடராக இது ஒளிபரப்பானது. 25 டிசம்பர் 2017இல் அதன் நேர அளவு அரைமணி நேரமாகக் குறைக்கப்பட்டதுடன், அதன் மீதிப் பாதி நேரத்தில் "நினைக்கத் தெரிந்த மனமே" எனும் புதிய தொடரொன்று பிரதியிடப்பட்டது. 29 ஜனவரி 2018இல் நேயர் விருப்பப்படி, தமிழ்க்கடவுள் முருகன் தொடர், திங்கள் முதல் வெள்ளி வரை மாலை 6 மணிக்கு மாற்றப்பட்டது. கல்யாணமாம் கல்யாணம் எனும் புதிய தொடர், அதற்குப் பதிலாக 9 மணிக்கு ஒளிபரப்பப்பட ஆரம்பித்தது.முதல் பருவம் முடிவடைந்துள்ளதை அடுத்து, 6 மணிக்கு பகல் நிலவு எனும் தொடர் ஒளிபரப்பானது.தமிழ்க்கடவுள் முருகன் தொடரின் இரண்டாம் பருவம் 15 எபிசோடுகளாக ஹாட்ஸ்டார் இல் ஒளிபரப்ப பட்டது.
கதைச்சுருக்கம்
சூரபதுமன், தாருகன், சிங்கமுகன் ஆகியோர் தேவர்களை வதைப்பது. தேவர்களின் வேண்டுகோளை அடுத்து சிவன் முருகனைத் தோற்றுவிப்பது. அவரை அக்கினி தேவனும், வாயு தேவனும் கங்கையில் சேர்ப்பது, கங்கை அதைச் சரவணப்பொய்கையில் சேர்ப்பது, அதைக் கார்த்திகைப் பெண்கள் வளர்ப்பது, தன் மூலம் முருகன் பிறக்கவில்லை என்பதால் கோபமுற்று உமை தேவர்களையும் அவர்களது தேவியரையும் சபிப்பது, பின் முருகன் கார்த்திகைப் பெண்களிடம் பல கலைகள் கற்று வாழ்வது என்று கந்தபுராணத்தைத் தழுவி திரைக்கதை அமைக்கப்பட்டிருந்தது. பார்வதி மகிஷனை அழிப்பது, பிரமனை முருகன் சிறைவைப்பது முதலான உபகதைகளுடன் இத்தொடரின் முதற்பருவம் நிறைவுற்றது. எனினும் இத்தொடரில் சித்தரிக்கப்பட்டது போல, சூரபதுமன் முருகனை அழிக்க முயல்வதோ, பார்வதிக்குத் தெரியாமல் முருகன் அவதரிப்பதோ, திருமால், இயமன் போன்றோர் மாறுவேடத்தில் வந்து முருகனுக்குக் ஆயுதப்பயிற்சி அளிப்பதோ, மூல கந்தபுராணத்தில் இல்லை.
ஒளிபரப்புகள்
2 அக்டோபர் 2017 முதல் விஜய் தொலைக்காட்சியிலும் அதன் உயர்தர எச்.டி அலைவரிசையிலும் ஒளிபரப்பாகின்றது. இலங்கை, சிங்கப்பூர், வியட்நாம், யப்பான், ஆங்காங்,மெரிக்கா, ஐரோப்பா, மலேசியா, மொரிசியசு,தென்னாப்பிரிக்கா உள்ளிட்ட நாடுகளில் விஜய் தொலைக்காட்சியின் சர்வதேச ஒளிபரப்பில் இத்தொடர் ஒளிபரப்பப்பட்டது. கனடாவில் விஜய் தொலைக்காட்சி கனேடியத் தமிழர் மைய அலைவரிசையான ஆசியன் தொலைக்காட்சி வலையமைப்பில் கனடிய நேரம் காலை 9.30 மணிக்கு ஒளிபரப்பானது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் புராண தொலைக்காட்சி நாடகங்கள் பகுப்பு:இந்து தொன்மவியல் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
புல்ஜென்சியோ பாட்டிஸ்ட்டா
புல்சென்சியோ பட்டிஸ்ட்டா (Fulgencio Batista Zaldívar, சனவரி 16, 1901 – ஆகத்து 6, 1973) கூபாவின் முன்னாள் அதிபர். இவர் 1940 முதல் 1944 வரை தேர்ந்தெடுக்கப்பட்ட அதிபர், 1952 முதல் 1959 வரை கூபாவை தன் கட்டுப்பாட்டில் வைத்திருந்த சர்வாதிகாரி. கூப புரட்சியால் இவரது அரசு கலைக்கப்பட்டது.
1901-ம் ஆண்டு சனவரி 16 அன்று பிறந்த இவர் 1973-ம் ஆண்டு ஆகத்து 6-ல் மறைந்தார்.
பகுப்பு:1901 பிறப்புகள் பகுப்பு:1973 இறப்புகள் பகுப்பு:கூபாவின் அரசியல்வாதிகள்
கிராண்ட் ஹயாத் மும்பை
கிராண்ட் ஹயாத் மும்பை ஓட்டல், மும்பையின் சாண்டாகுரூஸ் பகுதியில் உள்ள மேற்கு எக்ஸ்பிரஸ் நெடுஞ்சாலைக்கு, அருகே அமைந்துள்ள மிகப்பெரிய ஐந்து நட்சத்திர ஹோட்டல் ஆகும். இதன் வடிவமைப்பு சிக்காகோவின் லோஹன் அசோஸியேட்ஸால் செய்யப்பட்டது. இது 10 ஏக்கர் நிலப்பரப்பில் கட்டப்பட்டுள்ளது. கிராண்ட் ஹயாத் மும்பை ஹோட்டல் 2004ஆம் ஆண்டு திறக்கப்பட்டது. இங்கு 547 விருந்தினர் அறைகளும், 111 சேவை அடுக்குமாடிக் குடியிருப்புகளும் உள்ளன.
அமைப்பு
இது உள்நாட்டு விமான நிலையத்திலிருந்து 3.2 கிலோ மீட்டர் தூரத்தில் உள்ளது. சர்வதேச விமான நிலையத்தில் இருந்து 9 கிலோ மீட்டர் தூரத்தில் உள்ளது. இது மாவட்டத்தின் வணிக ரீதியான பகுதியில் பாந்திரா-குர்லா காம்ப்ளெக்ஸ்க்கு அருகில் அமைந்துள்ளது. இதனருகே மாவட்டத்தின் பல பொழுதுபோக்கு அம்சங்களும் உள்ளன. இதன் விருந்திற்கான பகுதி மட்டும் 30,000 சதுர அடியில் அமைந்துள்ளது. 790 சதுர மீட்டர் அளவிலான சந்திப்பு, மாநாடு அளவிலான பெரிய இடம், அத்துடன் ஏழு பெரிய சந்திப்பு அறைகள், மாதிரி முற்செயல்பாட்டு அறைகள் உள்ளிட்டவையும் உள்ளன. அத்துடன் உணவுவகைகளில் பல நாடுகளின் வகைகள் பரிமாறப்படுகின்றன. அந்தந்த வகுப்பு அறைகளுக்குத் தகுந்தாற்போல் வசதிகளும், பொது வசதிகளும் அளிக்கப்படுகின்றன.
வசதிகள்
சுமார் 30 முதல் 1300 வரையிலான விருந்தினர்கள் தங்குமளவிற்கு இந்த ஹோட்டல் பிரம்மாண்டமாக வடிவமைக்கப்பட்டுள்ளது. இருப்பினும் இங்கு தங்குபவர்களின் பொருளாதாரக் கட்டணங்களைப் பொருத்து அறை வசதிகள் மாறுபடுகின்றன. இருப்பினும் மேற்கூறிய ஹோட்டல் வசதிகளுடன் சில முக்கிய வசதிகளும் இங்கு செய்து தரப்படுகின்றன. அவை கீழே பட்டியலிடப்பட்டுள்ளன. ஐந்து நட்சத்திர ஓட்டல்களில் இருக்கும் அனைத்து வசதிகளும் இங்குள்ளன.
வெளி இணைப்பு
பகுப்பு:மும்பை பகுப்பு:உணவகங்கள் பகுப்பு:தங்குமிடங்கள்
நாராயண கஸ்தூரி
நாராயண கஸ்தூரி (Narayana Kasturi) ( டிசம்பர் 25, 1897 - ஆகஸ்ட்14,  1987 )   வட திருவிதாங்கூரில் கஸ்தூரி ரங்கநாத சர்மா என்கிற இயற்பெயரில் பிறந்தார். இது இப்போது நவீன இந்திய மாநிலமான கேரளாவின் ஒரு பகுதியாகும். மனித சகோதரத்துவத்தையும் பன்மொழி மொழியையும் ஊக்குவித்த ஒரு சிறந்த தொலைநோக்கு பார்வையாளராக, இவர் பலரால் நினைவுகூரப்படுகிறார்.
இளமைப்பருவம்
இந்தியாவின் திருவனந்தபுரம் பல்கலைக்கழக கல்லூரியில், இவர் சட்டத்தில் இளங்கலை பட்டமும், கலைகளில் முதுகலை பட்டமும் பெற்றார். தனது 21 வயதில் பட்டம் பெற்ற பிறகு, மைசூர் நகரில் உள்ள ஒரு உயர்நிலைப் பள்ளியில் விரிவுரையாளர் பதவிக்கான போட்டியில் பங்குபெற்றார். பின்னர், அவர் அந்த பதவியைப் பெற்றார். சில ஆண்டுகளுக்குப் பிறகு, கஸ்தூரி சட்டத் தொழிலைப் பற்றி தீவிரமாக சிந்திக்கத் தொடங்கினார்.
விரிவுரையாளராக
1928 ஆம் ஆண்டில் மகாராஜாவின் கலைக் கல்லூரியில் ( மைசூர் பல்கலைக்கழகத்துடன் இணைந்த) விரிவுரையாளராக பணியாற்றினார். மைசூரில் உள்ள ஸ்ரீ ராமகிருஷ்ணா மிஷனின் செயலாளராக பதினேழு ஆண்டுகளுக்கும் மேலாக பணியாற்றினார். இந்த ஆண்டுகளில் அவர் ஸ்ரீ சித்தருத சுவாமி, ரமண மகரிசி, மெஹர் பாபா மற்றும் நாராயண குரு ஆகியோருடன் தொடர்பு கொண்டார் ; ராமகிருஷ்ண பரமஹம்சரின் நேரடி சீடரான மகாபுருஷ்ஜியால் ஜபத்தில் உபதேசம் பெற்றுக்கொண்டார்.
சாயி பாபாவுடன் சந்திப்பு
அவர் சத்திய சாயி பாபாவை 1948 ஆம் ஆண்டில் பெங்களூரில் சந்தித்தார். சத்திய சாயி பாபாவுடனான தனது முதல் சந்திப்பில், சாயி பாபா, "" பல்கலைக்கழகத்திலிருந்து ஓய்வு பெற்ற பிறகு, என்னுடன் இருங்கள். எனது வாழ்க்கை வரலாற்றை நீங்கள் எழுதலாம். என்று கூறினார். அதற்கு, நாராயண கஸ்தூரி, "நான் எழுதுவதா?" என்று பதிலளித்தார். அதற்று, சாயி பாபா, "ஆம், பெற்றோர்கள், சகோதரர்கள், உறவினர்கள், அயலவர்கள், ஆசிரியர்கள் போன்ற விவரங்களை யாரிடம் ஆலோசிக்க வேண்டும் என்று நான் உங்களுக்குச் சொல்கிறேன். நானும் உதவுவேன். " என்று பதிலளித்தார். இந்த நிகழ்வு, ஜூலை 1948ம் ஆண்டு நடைபெற்றது. அதனால், இவர், சத்திய சாயி பாபாவின் வாழ்க்கையை எழுதத் தொடங்கினார். அதை சத்யம் சிவம் சுந்தரம் பகுதி I என வெளியிட்டார். பின்னர் இவர் சனாதன சாரதி என்ற சத்ய சாய் அமைப்பின் பத்திரிகையின் ஆசிரியரானார்.
1949 ஆம் ஆண்டில், "ஒரு பல்கலைக்கழக ஆணை திரு. நாராயண கஸ்தூரியை அதன் முதல்வராக திருவிதாங்கூர் இடைநிலைக் கல்லூரிக்கு அனுப்பியது." கஸ்தூரி ஐந்து ஆண்டுகள் அங்கு தங்கியிருந்து பணியாற்றி பின்னர் ஓய்வு பெற்றார். "1954 ஆம் ஆண்டில் இவர் ஒரு முழு ஆண்டு ஓய்வூதியத்துடன் ஓய்வு பெற்றபோது, சுவாமி (சாய் பாபா), அவரது தாயையும் மனைவியையும் அழைத்துச் சென்று வட இந்தியாவுக்கு ஆன்மீக யாத்திரை செல்லுமாறு பரிந்துரைத்தார்."
1956 ஆம் ஆண்டில், சத்ய சாய் பாபா, கஸ்தூரியின் தயக்கத்திற்கு மத்தியிலும், " பெங்களூரில் புதிதாக நிறுவப்பட்ட அகில இந்திய வானொலி நிலையத்திற்கான நிகழ்ச்சிகளின் தயாரிப்பாளர் பதவியை ஏற்றுக்கொள்வதில்  இவரை சமாதானப்படுத்தினார்."
எழுத்துப்பணி
கஸ்தூரி, வானொலி நிலைய நிகழ்ச்சி தயாரிப்பாளர் பதவியை மிகவும் ரசித்தார், "1958 இல் சத்ய சாய் பாபா பெங்களூருக்கு விஜயம் செய்தபோது, திரு விட்டல் ராவின் இல்லத்தில், நாராயண கஸ்தூரியைக் கண்டு, "இப்போது, நீங்கள் புட்டபர்த்தியில் வேலை செய்ய வேண்டும். ஒரு மாத இதழ் விரைவில் தொடங்கும் என நினைக்கிறேன்! அதற்கு என்ன பெயர் வைப்பது?" என்று கேட்டார். இவ்வாறு சனாதன சாரதி உதயமானது.  சனாதன சாரதியின் ஆரம்ப நாட்களில், எந்தவொரு தொழில்முறை அல்லது திறமையானவர்களின் உதவியும் இல்லாமல், அச்சிடுதல், ஒட்டுதல் மற்றும் புத்தகங்களை கட்டி அனுப்புதல் வரை திரு. கஸ்தூரி உடன் இருந்து பணியாற்றினார். பத்திரிகையில் எழுதுவதிலும் திருத்துவதிலும் வேலைப்பளு  இருந்தாலும், பேராசிரியர் கஸ்தூரிக்கு ஒவ்வொரு அம்சத்திலும் குறைபாடற்றதாக இருப்பதை உறுதி செய்வது மிகப்பெரிய பொறுப்பாக இருந்தது. அதை, இவர் சரியாகச் செய்ததினால், சரியான நேரத்தில் பத்திரிகை வாசகர்களை சென்றடைந்தது.
சுயசரிதை
கஸ்தூரியின் சுயசரிதை, கடவுளை நேசித்தல்: இறைவனின் விழிப்புணர்வின் கீழ் எண்பத்தைந்து ஆண்டுகள் என்ற தலைப்பில் 1982 ஆம் ஆண்டில் ஸ்ரீ சத்ய சாய் புத்தகங்கள் மற்றும் வெளியீடுகள் நிறுவனம் வெளியிட்டது.
குறிப்புகள்
பகுப்பு:1987 இறப்புகள் பகுப்பு:1897 பிறப்புகள் பகுப்பு:கன்னட எழுத்தாளர்கள் பகுப்பு:மலையாள எழுத்தாளர்கள்
சிங்க வரிசை
சிங்க வரிசை என்பது இந்திய ரிசர்வ் வங்கி முதன் முதலாக வெளியிட்ட பணத்தாள் வரிசையாகும். பிரித்தானியர்கள் இந்தியாவை விட்டு வெளியேற பிறகு சுதந்திர இந்தியா இந்தப் பணத்தாள் வரிசையை வெளியிட்டது. அதன் பிறகு மகாத்மா காந்தி வரிசை வெளியிடும் வரை இந்த சிங்க வரிசை புழக்கத்தில் இருந்தது.
முதன் முதலாக இந்திய சுதந்திரத்திற்குப் பிறகு ஒரு ரூபாய் பணத்தாள் அச்சிடப்பட்டது.
ஆதாரங்கள்
பகுப்பு:இந்திய பணத்தாள்கள்
ஆப்பிரிக்க இலங்கையர்
External links
பகுப்பு:இலங்கை இனக்குழுக்கள்
மன்சூர் அலி கான் பட்டோடி
மன்சூர் அலி கான் படோடி (Mansoor Ali Khan Pataudi, சனவரி 5 1941 - செப்டம்பர் 23, 2011. ), இந்தியத் துடுப்பாட்ட அணியின் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 45 தேர்வுத் துடுப்பாட்டப் போட்டிகளிலும், 310 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1961 – 1975 ஆண்டுகளில் பிரதிநிதித்துவப் படுத்தியுள்ளார். இவர் பட்டோடியின் ஒன்பதாவது மற்றும் கடைசி நவாப் ஆக 1971ல் 26வது சட்டதிருத்தம் மூலம் அரசர்களின் உரிமை ஒழிக்கப்படும் வரை இருந்தார். இவர் துடுப்பாட்டம் ஆடத்தொடங்கிய சிறிது காலத்திலேயே மகிழுந்து விபத்தொன்றில் வலது கண் பார்வையை இழந்தார். பெரும்பாலான ஆட்டங்களை இடது கண் பார்வையை கொண்டே ஆடினார். இறக்கும் வரை இவரே இந்தியாவின் குறைந்த வயதில் அணியின் தலைவர் என்ற சிறப்பை கொண்டிருந்தார். இந்தியாவின் முதல் தேர்வுத்துடுப்பாட்ட வெற்றி இவரின் தலைமையில் 1968ல் நியூசிலாந்துக்கு எதிராக பெறப்பட்டது.
மேற்கோள்கள்
பகுப்பு:இந்தியத் துடுப்பாட்டக்காரர்கள் பகுப்பு:1941 பிறப்புகள் பகுப்பு:2011 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:குர்கான் மாவட்ட நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:இந்திய முஸ்லிம்கள்
கொண்டன குகைகள்
கொண்டன குகைகள் (Kondana Caves) இந்தியாவின் மகாராட்டிரா மாநிலத்தின், புனே மாவட்டத்தின், லோணாவ்ளா எனும் மலைப்பகுதிக்கு வடக்கே 33 கிமீ தொலைவிலும், கர்லா குகைகளிலிருந்து வடமேற்கே 16 கிமீ தொலைவிலும் அமைந்த 16 பௌத்தக் குடைவரைகளைக் கொண்ட குகைகளாகும். கொண்டன குகைகள் நான்கு குடைவரைகளுடன் கூடியது.
இக்குடைவரையின் சைத்தியத்தின் முற்புறத்தில், இப்பௌத்தக் குடைவரைகளை நிறுவுவதற்கு உதவிய கொடையாளர்களின் பெயர்கள் கல்வெட்டுக்களில் குறிக்கப்பட்டுள்ளது.
கொண்டன குகை எண் ஒன்றின் சைத்தியத்தின் நுழைவு வாயில் அழகிய பெரிய வளைவு கொண்ட சிற்ப வேலைப்பாடுகளுடன் உள்ளது. குகை எண் 2ல் விகாரை அமைந்துள்ளது. குகை எண் 3ல் பிக்குகள் தங்கும் சிற்றறைகளுடன் கூடியது. குகை எண் 4ல் பிக்குகள் தங்கும் ஒன்பது சிற்றைறைகளும், மழைநீர் சேமிக்கும் அமைப்பும் உள்ளது.
வெளி இணைப்புகள்
வார்ப்புரு:புனே மாவட்டம்
பகுப்பு:புனே மாவட்டம் பகுப்பு:பௌத்த கட்டிடங்கள் பகுப்பு:பௌத்த யாத்திரைத் தலங்கள் பகுப்பு:குடைவரைகள் பகுப்பு:மகாராட்டிரத்தில் உள்ள குகைகள் பகுப்பு:இந்தியக் குடைவரைக் கோயில்கள் பகுப்பு:இந்தியத் தொல்லியற்களங்கள் பகுப்பு:குடைவரைக் கோயில்கள் பகுப்பு:இந்தியக் கட்டிடக்கலை
நெய்வாசல் உலகநாயகி அம்மன் கோயில்
நெய்வாசல் உலகநாயகி அம்மன் கோயில் தமிழ்நாட்டில் புதுக்கோட்டை மாவட்டம், நெய்வாசல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வானமங்கலம் காத்தவராயன் கோயில்
வானமங்கலம் காத்தவராயன் கோயில் தமிழ்நாட்டில் கிருஷ்ணகிரி மாவட்டம், வானமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நரிப்பள்ளி
நரிப்பள்ளி (Naripalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது நரிப்பள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 75 கிலோமீட்டர் தொலைவிலும், அரூரிலிருந்து 45 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 12°02'57.2"N 78°40'30.9"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 846 குடும்பங்களும் 3295 மக்களும் வசிக்கின்றனர். இதில் 1658 ஆண்களும் 1637 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
எட்விக் கண்ணாடிக் குவளை
எட்விக் கண்ணாடிக் குவளை (Hedwig glass) என்பது, கிபி 10-12 ஆம் நூற்றாண்டுக் காலப் பகுதியில் மையக் கிழக்கில் அல்லது நோர்மன் சிசிலியில் தோன்றிய ஒருவகைக் கண்ணாடிக் குவளை ஆகும். இவ்வாறான மூன்று குவளைகளை வைத்திருந்தார் எனக் கருதப்படும் சிலேசிய இளவரசியான செயின்ட் எட்விக்கின் (1174–1245) பெயரைத் தழுவியே இக்குவளைக்குப் பெயரிடப்பட்டது. இது வரை முழுமையான 14 குவளைகளே இருப்பதாகத் தெரிய வருகிறது. இக்குவளை வகை தோன்றிய இடம் குறித்து எகிப்து, ஈரான், சிரியா என்பவற்றுக்கு இடையே சர்ச்சை நிலவுகிறது. இவை இசுலாமியத் தயாரிப்போ இல்லையோ இவற்றில் நிச்சயமாக இசுலாமியக் கண்ணாடிக் குவளைகளின் செல்வாக்கு உண்டு. முசுலிம் கைப்பணியாளர்களால் செய்யப்பட்டதாகக் கருதப்படும் இக் குவளைகளில் கிறித்தவப் படிமங்களைக் காணமுடிகிறது. இக்குவளைகள் ஏற்றுமதிக்காகச் செய்யப்பட்டதால் அல்லது கிறித்தவ வாடிக்கையாளர்களுக்காகச் செய்யப்பட்டதால் இப்படிமங்கள் இடம்பெற்று இருக்கக்கூடும். இக் குவளைகள் நோர்மன் சிசிலியில் 11 ஆம் நூற்றாண்டில் உருவாக்கப்பட்டவை என்னும் கருத்தை ரோசுமேரி லியார்க்கே என்பவர் தான் 2005 ஆம் ஆண்டில் எழுதிய நூலொன்றில் வெளியிட்டார். இக்கருத்துக்கு வல்லுனர்கள் மத்தியில் ஓரளவு ஆதரவு உண்டு.
வடிவமைப்பு
இது வரை அறியப்பட்ட 14 குவளைகளுமே ஏறத்தாழ ஒரே வடிவம் கொண்டவை. தடிப்பான சுவர்களையும், நேரான பக்கங்களையும் கொண்ட இக் குவளைகளின் அடிப்பகுதியில் விளிம்புப் பட்டைகள் உள்ளன. இவை ஏறத்தாழ 14 சமீ உயரமும், 14 சமீ விட்டமும் கொண்டவை. ஒன்றைத் தவிர ஏனையவை எல்லாம் சில்லுவெட்டு முறையில் செய்யப்பட்ட அலங்கார வேலைப்பாடுகளோடு கூடியவை. இக் குவளைகள் புகைத்தன்மையான உலோக நிறம் உடையவை. சில பச்சை, மஞ்சள் சாயல்கள் கொண்ட கண்ணாடியால் ஆனவையாகக் காணப்படுகின்றன. அலங்கார வேலைப்பாடுகள் இரண்டு விதமான பாணிகளைச் சேர்ந்தவை. நான்கு குவளைகள் சமாரா பாணி "சி" இலிருந்து பெறப்பட்ட பண்பியல் வடிவ அலங்காரங்கள் கொண்டவை. எட்டுக் குவளைகளில் அலங்காரத்துக்கு சிங்கம், கழுகு, புற்றாவர வகைகள் அடங்கிய தாவர விலங்கு உருவங்கள் பயன்படுத்தப்பட்டு உள்ளன.
இக்குவளைகள், நடுக் காலத்தில் ஆடம்பரப் பொருட்களுள் ஒன்றாகக் கருதப்பட்டதும், பாத்திமிய எகிப்தில் செய்யப்பட்டதுமான பாறைப் பளிங்குச் செதுக்குப் பாண்டங்களை முன்மாதிரியாகக் கொண்டு செய்யப்பட்டிருக்கக்கூடும். மேற்படி பாறைப் பளிங்குச் செதுக்குப் பாண்டங்கள் பெரும்பாலும் தேவாலயப் பொக்கிசங்களிடையே காணப்படுகின்றன. எடுத்துக்காட்டாக வெனிசின் புனித மார்க் பசிலிக்காவின் பொக்கிசங்களில் இப்பாண்டங்களும் உள்ளன.
குறிப்புகள்
பகுப்பு:பிரித்தானிய அருங்காட்சியகத்தில் உள்ள தொல்பொருட்கள்
சிறீமணி
சிறீமணி இராகம் கருநாடக இசையில் பயன்படும் இராகங்களில் ஒன்றாகும். இது 8 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 2 ஆவது மேளமாகிய ஹனுமத்தோடி இராகத்தின் ஜன்னிய இராகம் ஆகும்.
இலக்கணம்
thumb|right|250px|சிறீமணி ஆரோகண சுரங்கள் C யிலிருந்து தொடக்கம் thumb|right|250px|சிறீமணி அவரோகண சுரங்கள் C யிலிருந்து தொடக்கம்
இந்த இராகத்தில் ஷட்ஜம், சுத்த ரிஷபம் (ரி1), சுத்த காந்தாரம் (க1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
உசாத்துணைகள்
பகுப்பு:தோடியின் ஜன்னிய இராகங்கள்
நிக்கோலஸ் ச்டோல்லேர்
நிக்கோலஸ் ச்டோல்லேர் (Nicholas Stoller) (பிறப்பு: 1976 மார்ச் 19) இவர் ஒரு இங்கிலாந்து நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் நெய்பர்ஸ் போன்ற திரைப்படங்களை இயக்கியுள்ளார். இவர் செக்ஸ் டேப் போன்ற சில திரைப்படங்களுக்குக் கதை எழுதி இயக்கியுள்ளார் என்பது குறிப்பிடத்தக்கது.
வெளி இணைப்புகள்
பகுப்பு:வாழும் நபர்கள் பகுப்பு:1976 பிறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க தொலைக்காட்சி எழுத்தாளர்கள்
என்றி பவர் ஐயர்
அருட்தந்தை என்றி பவ்வர் (திசம்பர் 18 1812 -1885) என்பவர் கிறித்துவர்களின் வேதநூலான வேதாகமத்தைத் (Bible) தமிழில் மொழிபெயர்த்த குழுவின் தலைவராகச் செயல்பட்ட ஆங்கிலோ இந்தியர் ஆவார். கிறித்தவ ஆன்மிகப் பணிகளுடன், சில தமிழ் இலக்கியப் படைப்புகளையும் செய்தவர்.
வேதாகம மொழிபெயர்ப்பு
தமிழ் கிறிஸ்தவ வேதாகம மொழிபெயர்ப்புகளில் “சீகன்பால்க் மொழிபெயர்ப்பு”, ”பப்ரிசியுசின் மொழிபெயர்ப்பு”, ”இரேனியுஸ் மொழிபெயர்ப்பு”, ”பெர்சிவல்” அல்லது ”பரீட்சை மொழி பெயர்ப்பு”  என பல இருக்கின்றன. சீகன் பால்க் மொழிபெயர்ப்பு வழக்கொழிந்து மறக்கப்பட்டுப் போனதாலும், பப்ரிசியுசின் மொழி பெயர்ப்பிலும், இரேனியுஸ் மொழி பெயர்ப்பிலும் குறைபாடுகள் இருந்த காரணத்தாலும், சென்னை வேதாகமச் சங்கம், எல்லா புரோட்டஸ்தாந்து சபைகளும் ஏற்றுக் கொள்ளும் விதமாக ஒரு புதிய தமிழ் மொழி பெயர்ப்பை உருவாக்கும் எண்ணத்தில், ஹென்றி பவர் ஐயர் என்பவரைத் தலைமை மொழி பெயர்ப்பாளராகவும்,  அவருக்கு உதவியாக மற்ற சபைகளைச் சேர்ந்த ஏழு பேரைக் கொண்ட ஒரு குழுவையும் நியமித்தது. இந்தக் குழுவில், டாக்டர் கால்டுவெல்,  சார்ஜென்ட் ஐயர், திரேசி ஐயர், திரு. முத்தையா ஆகியோர் இடம் பெற்றிருந்தனர். இன்று தமிழ் பேசும் கிறித்தவர்கள் கைகளில் தவழ்ந்து கொண்டிருக்கும் வேதாகமம் ஹென்றி பவரின் மொழிபெயர்ப்புதான். இது ”பவர் மொழிபெயர்ப்பு”, அல்லது  ”ஐக்கிய மொழிபெயர்ப்பு”  என்று அழைக்கப்படுகிறது.
ஹென்றி பவர்
பிரான்கோயிஸ் பூவியர் (Francois Bouvier) ஒரு பிரஞ்சுப் போர் வீரர். இந்தியாவில் நடைபெற்ற சண்டையில் கைதியானவர். இந்தியப் பெண்ணான ஜஸ்ட்டீனா (Justina) வை திருமணம் செய்து இந்தியாவிலேயே வாழ்ந்து மறைந்தவர். இத்தம்பதியர்களுக்கு, சென்னை, சிந்தாதிரிப்பேட்டையில் இருக்கும் சீயோன் ஆலயத்தை அடுத்துள்ள இல்லத்தில் ஹென்றி பவர் ஐயர் பிறந்தார். (அருட்திரு.ஹென்றி பவர், 1813ஆம் ஆண்டு, ஜனவரி 17ம் தேதி பிறந்ததாக ஜார்ஜ் கோட்டையில் உள்ள தூய.மேரி ஆலயப் பதிவேடு கூறுகிறது. ஆனால் பவர் குடும்பத்தார், 1812ஆம் ஆண்டு, டிசம்பர் 18ம் தேதியையே பவரின் பிறந்த நாளாகக் கொண்டாடி வருகிறார்கள். பவர் ஐயரின் கல்லறையில், 18-12-1812ல் பிறந்ததாகவும், 2-9-1885ல் இறந்ததாகவும் பொறிக்கப்பட்டுள்ளது.). இவர் பட்டாளத்தார் அனாதையர் ஆண் ஆசிரமத்தில் (Military Male Orphan Asylum) கல்வி பயின்றார். சென்னை ஆளுநரின் காரியதரிசி கர்னல். ஜான் கார்பிறே (Col. John Carfrae), இளைஞரான பவரை நேசித்ததால், பவருக்கு அநேக உதவிகளைச் செய்தார். மேலும், பேருபகாரியான கர்னல். ஜான் கார்பிறே, 1832ஆம் ஆண்டு, பவரை இங்கிலாந்துக்குத் தன்னோடு கூட்டிச் சென்றார். 1833ஆம் ஆண்டு, லண்டன் மிஷனெரி சங்கம் (LMS) நடத்தும் ஊழியரைப் பயிற்றுவிக்கும் கலாசாலையில் பவர் சேர்ந்து பயிற்சி பெற்றார். பின்பு, 1837ஆம் ஆண்டு, இந்தியா திரும்பினார்.
குடும்பம்
அருட்திரு. ஹென்றி பவர் எம்மா டெய்லர் (Emma Taylor) என்ற பெண்ணை 09-05-1838 அன்று திருமணம் செய்தார். இவர்களுக்கு, என இரண்டு பிள்ளைகள் பிறந்தனர். பவரின் முதல் மனைவி 1844ஆம் ஆண்டு இறந்ததால், எலிசா ஜெஸி பிளக்கர் (Eliza Jessie Blacker) என்ற பெண்ணை 10-05-1847 அன்று மறுமணம் செய்தார். இவர்களுக்கு,
என ஆறு பிள்ளைகள் என மொத்தம் எட்டு குழந்தைகள் இருந்தன.
ஆன்மிகப் பணிகள்
முதலில் திரிப்பசூரில் ஊழிய வேலையைத் துவக்கினார். பின்பு, 1838ஆம் ஆண்டு, புரசைவாக்கத்துக்குக் குடிபெயர்ந்தார்.1842 ஆம் ஆண்டு, சுவிசேஷப் பிரபல்ய சங்கத்தில் (SPG) சேர்ந்து, 1843 ஆம் ஆண்டு, உதவி குருவாகவும், 1845 ஆம் ஆண்டு, குருவாகவும் அபிசேகம் பெற்றார். பவர் ஐயர், தஞ்சாவூருக்கு அருகாமையில் கிறிஸ்தவ சமய ஊழியரைப் பயிற்றுவிக்கும் நிறுவனம் ஒன்றைத் தொடங்கி, அதற்கு ‘வேதியர்புரம்’ என்றும் பெயரிட்டார். 1858 ஆம் ஆண்டு, வேதியர்புரத்தை விட்டு நீங்கி, வேதாகம மொழி பெயர்ப்பில் தன்னை முழுவதுமாக ஈடுபடுத்திக் கொண்டார். 1864 ஆம் ஆண்டு, மொழிபெயர்ப்பு வேலையோடு வேப்பேரியிலுள்ள பரி. பவுல் ஆலயக் குருவாகவும் நியமனம் பெற்றார். 1871 ஆம் ஆண்டு, சென்னைப் பல்கலைக்கழகத்தின் சிறப்பு உறுப்பினர் பதவியை ஏற்றார். ஆங்கிலத் திருச்சபையின் (Church of England), ஜெபப்புத்தகத்தை மொழிபெயர்ப்பதற்கு ஏற்படுத்தப்பட்ட குழுவிலும் ஓர் அங்கத்தினர் ஆனார். இந்த வேலை இரண்டு வருடங்கள் நடை பெற்றது. ஜெபப்புத்தக மொழிபெயர்ப்பு வேலை நடைபெற்றுக் கொண்டிருக்கும் கால கட்டத்தில், அதாவது, 1872ஆம் ஆண்டு, திருச்சிராப்பள்ளிக்கு மாற்றப்பட்டு, பின்பு திருநெல்வேலிக்கு அனுப்பப்பட்டார். அங்கிருந்து மீண்டும் வேப்பேரி ஆலயத்திற்கு வந்தார். 1877ஆம் ஆண்டு, கான்டர்பெரி பேராயர், பவர் ஐயருக்கு ‘இறையியற் கலைஞர்’ (Doctor of Divinity), என்னும் பட்டத்தை வழங்கினார். பவர் ஐயர் ஆங்கிலத்தைக் காட்டிலும் தமிழில் ஊழியம் (ஆன்மிகப் பணி) செய்வதையே பெரிதும் விரும்பினார்.
இலக்கியப் படைப்புகள்
- மேலும் ஹென்றி பவர் நன்னூலிடத்தும், திருக்குறளிடத்தும் அதிக ஈடுபாடு உடையவராயிருந்ததால், “தமிழ் இலக்கணம் என்றால் அது பவணந்தியாரின் நன்னூலே! தமிழ் முதல்தர இலக்கியம் என்றால் அது திருவள்ளுவரின் திருக்குறளே”, என்ற கருத்தினை குறித்து வைத்துள்ளார்.
மறைவு
1884ஆம் ஆண்டு ஓய்விற்கு பின்னர் பவர், உடல் நலக் குறைவுக்குள்ளானார். இறுதி காலத்தில் குற்றாலத்திற்கு வந்து, சிறிது காலம் வசித்தார். அதன் பின்பு 1885ஆம் ஆண்டு மரணமடைந்தார்.
மேற்கோள்கள்
பகுப்பு:தமிழ் வளர்த்த பிற மொழியினர் பகுப்பு:கிறித்தவ போதகர்கள் பகுப்பு:1812 பிறப்புகள் பகுப்பு:1885 இறப்புகள் பகுப்பு:கிறித்தவத் தமிழறிஞர்கள்
முந்நைத்திரசன்
முந்நைத்திரசன் (Trinitrogen) மூன்று நைத்திரசன் அணுக்களால் ஆக்கப்பட்ட நிலைப்புத்தன்மையற்ற ஒரு மூலக்கூறாகும். இதை அசைடு இயங்குருபு என்றும் கூறலாம். முந்நைத்திரசனின் மூலக்கூறு இரண்டு வகைகளாக அமையும் சாத்தியங்கள் உள்ளன. இரட்டைப் பிணைப்பும் மின்சுமை மாற்ற கூட்டு மூலக்கூறும் கொண்ட நேர்கோட்டு வடிவம், வளைய வடிவம் என்பன அவ்விரண்டு சாத்தியங்களாகும். இவ்விரண்டு வடிவங்களுமே நிலைப்புத்தன்மையற்றவை. ஓர் ஈந்தணைவியாக இம்மூலக்கூறு செயல்பட்டால் மட்டும் அதிக நிலைப்புத் தன்மை கொண்ட வழிப்பெறுதிகள் தோன்றுகின்றன. சோடியம் அசைடும் அமோனியம் சீரியம் நைட்ரேட்டும் வினைபுரியும் அசிட்டோ நைட்ரோயேற்ற வினையில் முந்நைத்திரசன் பங்கேற்கிறது.
ஐதரசன் அசைடை ஒளியாற்பகுப்பு வினைக்கு உட்படுத்தி 1956 ஆம் ஆண்டு முந்நைத்திரசனின் நேர்கோட்டு அமைப்பை பி.ஏ.திருசு கண்டுபிடித்தார். ஒரு நேர்கோட்டு மற்றும் சமச்சீர் மூலக்கூறாக முந்நைத்திரசன், நைத்திரசன்- நைத்திரசன் சராசரி பிணைப்பு இடைவெளி 1.8115 Å என்ற அளவும் D∞h என்ற சீர்மையும் கொண்டுள்ளது. கீழ்மற்ற ஆற்றலைக்காட்டிலும் முதலாவது உயராற்றல் நிலை A2Σu, இல்  4.56 எலக்ட்ரான் வோல்ட்டு என்றும் அறியப்படுகிறது.
முந்நைத்திரசின் வளைய மூலக்கூறு அமைப்பை 2003 ஆம் ஆண்டு என்.ஆன்சேனும் ஏ.எம்.வோத்கியும் கண்டுபிடித்தனர். இதற்காக இவர்கள் குளோரின் அசைடை புற ஊதாக்கதிர் ஒளியாற்பகுப்புக்கு உட்படுத்தினர். இருப்பினும் பெரும்பாண்மையாக நேர்கோட்டு வடிவ முந்நைத்திரசனும் 20 சதவீத அளவு வளைய முந்நைத்திரசனும் உருவாகின.
ஆசியக் கிண்ணம் 2018
ஆசியக் கிண்ணம் 2018 (2018 Asia Cup) அல்லது யுனிமோனி ஆசியக் கிண்ணம் ( Unimoni Asia Cup) போட்டித் தொடர் 2018 செப்டம்பரில் ஐக்கிய அரபு அமீரகத்தில் நடைபெற்ற ஒருநாள் பன்னாட்டுத் துடுப்பாட்டத் தொடராகும். இது ஆசியக் கிண்ணத் தொடரின் 14-வது பதிப்பாகும். ஆசியக் கிண்ணத் துடுப்பாட்டத் தொடர் ஐக்கிய அரபு அமீரகத்தில் நடைபெறுவது இது மூன்றாவது முறையாகும். இதற்கு முன்னதாக 1984, 1995 ஆம் ஆண்டுகளில் நடைபெற்றுள்ளது. 2016 போட்டியில் வாகையாளராக வெற்றி பெற்ற இந்தியா, இறுதிப் போட்டியில் வங்காளதேசத்தை மூன்று இலக்குகளால் வென்று மீண்டும் வாகையாளராகத் தேர்ந்தெடுக்கப்பட்டது.
ஆசியத் துடுப்பாட்ட அவையின் ஐந்து முழு உறுப்பு நாடுகள் இச்சுற்றுப் போட்டியில் பங்குபெற்றன. அவையாவன: ஆப்கானித்தான், இலங்கை, இந்தியா, பாக்கித்தான், வங்காளதேசம் ஆகியனவாகும். இவற்றுடன், 2018 ஆசியக் கிண்ணத் தேர்வுச் சுற்றில் வெற்றியடைந்த ஆங்காங் அணியும் பங்குபெற்றது. 2018 உலகக்கோப்பை தகுதிகாண் சுற்றில் பத்தாவதாக வந்ததை அடுத்து, ஆங்காங் அணி ஒருநாள் விளையாட்டுத் தகுதியை 2018 மார்ச்சில் இழந்தது. ஆனாலும், 2018 செப்டம்பர் 9 இச்சுற்றில் விளையாடப்படும் அனைத்து ஆட்டங்களுக்கும் பன்னாட்டுத் துடுப்பாட்ட அவை ஒருநாள் தகுதியை வழங்கியது.
ஆரம்பத்தில், இச்சுற்றுப் போட்டி இந்தியாவில் விளையாடுவதாக இருந்தது. ஆனாலும், இந்தியாவுக்கும் பாக்கித்தானுக்கும் இடையில் நிலவி வந்த தொடர்ச்சியான அரசியல் கொந்தளிப்புகளை அடுத்து இப்போட்டிகளை அமீரகத்தில் நடத்துவதெனத் தீர்மானிக்கப்பட்டது.
குழு 'ஆ' வில், இலங்கை அணி தமது இரண்டு ஆட்டங்களிலும் தோல்வியடைந்ததைத் தொடர்ந்து, சுற்றில் இருந்து வெளியேற்றப்பட்டது. ஆப்கானித்தானும், வங்காளதேசமும் சூப்பர் 4 இல் விளையாடத் தகுதி பெற்றன. குழு 'அ' வில், ஆங்காங் இரண்டு போட்டிகளிலும் தோல்வியடைந்ததை அடுத்து, இந்தியாவும், பாக்கித்தானும் சூப்பர் 4 சுற்றில் விளையாடத் தகுதி பெற்றன.
சான்றுகள்
பகுப்பு:ஆசியக் கிண்ணம் பகுப்பு:துடுப்பாட்டப் போட்டித் தொடர்கள் பகுப்பு:2018 இல் விளையாட்டுகள்
யாகூ! மெசஞ்சர்
'''யாகூ! மெசஞ்சர்''' என்பது யாகூ!வினால் உருவாக்கப்பட்ட விளம்பரதாரர்களூடாக அனுசரணை வழங்கப்படும் இலவசமான இணைய உரையாடல் சேவை மென்பொருளாகும். யாகூ! மெசஞ்சரைப் பதிவிறக்கியோ வெப்மெசஞ்சர் என்ற இணையத்தள சேவை வழியாகவோ அல்லது நேரடியாக யா! மெயிலினூடாகவோ பயன்படுத்தலாம். யாகூ! மெசஞ்சரைப் பயன்படுத்தும் போது யாகூ! மெயில் வந்தால் உடனடியாகப் பயனரின் கவனத்திற்குக் கொண்டுவரப்படும். பதிவிறக்கப்பட்ட பதிப்பில் இணையத்தளப் பதிப்பை காட்டிலும் வசதிகள் அதிகமாக இருக்கும். யாகூ! மெசஞ்சர் கணக்கை பிட்கின் (கெயிம்) போன்ற மென்பொரு கொண்டும் அணுக முடியும்.
யாகூ! மெசஞ்சர் சேவையை யாகூ! பயனர் கணக்கை கொண்டே பயன்படுத்தலாம். இதனால், யாகூ! மெசஞ்சரைப் பயன்படுத்தும்போது, யாகூ! மின்னஞ்சலில் வரும் மடல்கள் குறித்த அறிவிப்புகளை உடனுக்குடன் பெற்றுக் கொள்ளலாம். இது தவிர, கணினியிடை குரல்வழி அழைப்புகள், கணினி - தொலைபேசி அழைப்புகள், கோப்புப் பரிமாற்றங்கள், இணையப் படக்கருவி அணுக்கம், குறுஞ்செய்தி அனுப்பும் வசதி, அரட்டை அறை சேவை ஆகிய வசதிகளையும் தருகிறது. யாகூ! மெசஞ்சர் பட்டியலில் உள்ள நண்பர்கள் அறியாமல் அதை பயன்படுத்தும் வசதி இருந்தாலும், படி ஸ்பை (Buddy Spy) என்னும் இலவச மென்பொருள் மூலம் நண்பர்கள் உரையாடலில் ஈடுபடுவதை அறிய முடியும்.
இம்மென்பொருளில் ஏனைய உரையாடல் மென்பொருட்களிற்கு மேலதிகமாக IMVironments (உரையாடல் window வின் தோற்றத்தை மாற்றல்) மற்றும் புதிதாக அறிமுகம் செய்யப்பட்ட அவதாரங்கள் என்னும் வசதிகள் உள்ளன. எனினும் இவ்வசதிகளானது விண்டோசு தவிர்ந்த ஏனை இயங்குதளங்களில் கிடையாது. யாகூவின் ஆப்பிள் கணினிக்கான மெசஞ்சர் இன்னமும் பழைய பதிப்பிலேயே உள்ளது.
ஜூலை 13 2006 இல் இருந்து, யாகூ!, மைக்ரோசாப்ட் உடன் தனது மெசஞ்சர் வலையமைப்பை சேர்த்துக் கொண்டது. இதன் மூலம், மைக்ரோசாப்டின் .நெட் மெசன்சர் சேவையுடன் ஒத்தியங்கும் திறனை யாகூ! மெசஞ்சர் பெற்றது. இத்துடன், விண்டோசு லைவ் மெசஞ்சரிலிருந்து யாகூ மெசஞ்சருக்கும் யாகூ மெசஞ்சரிலிருந்து விண்டோசு லைவ் மெசஞ்சருக்கும் உரையாடல்கள் நிகழ்த்த முடியும். யாகூ! மெசஞ்சர், யாகூ! அரட்டை அறைக்குள் நுழைந்து கொள்ள அனுமதிக்கும் என்றாலும் இலவசமான சாவாவிலான மென்பொருள் ஆப்பிள் கணினிகளில் இயங்க மாட்டாது.
யாகூ! மெசன்சர் ஆரம்பத்தில் [http://yhoo.client.shareholder.com/press/ReleaseDetail.cfm?ReleaseID=173501 யாகூ! பேசர்] என்றே அறியப்பட்டது.
தமிழ் ஆதரவு
thumb|200px|யாகூ மெசஞ்சரில் தமிழ் உரையாடல் தமிழ் ஆதரவும் யாகூ! மெசஞ்சரின் 7 ஆவது பதிப்பில் இருந்து தமிழ் உட்பட இந்திய மொழிகளை ஆதரிக்கத் தொடங்கியது. லினக்ஸில் இயங்கும் கெயிம் தமிழில் நேரடியாக உரையாடல்களில் ஈடுபடலாமெனினும் வின்டோஸ் இயங்குதளத்தில் இயங்குகின்ற கெயிம் மென்பொருளில் நேரடியாக தமிழை உள்ளீடு செய்வது சிரமான காரியம். இதற்குத் தீர்வாக இதன் 7வது மற்றும் 8வது பதிப்பைப் பாவிப்பவர்கள் யாஹூ! மெசன்சரில் IndiChat என்கிற பொருத்தை (plugin) பதிவிறக்கி நிறுவுவதன் மூலம் தமிழ், இந்தி ஆகிய இந்திய மொழிகளில் யாஹூ! மெசஞ்சர் பயனருடனோ அல்லது விண்டோஸ் லைவ் மெசஞ்சருடனும் பயனருடனோ ஒருங்குறியில் தட்டச்சுச் செய்து உரையாட முடியும். புதிதாக அறிமுகமான வெப்மெசஞ்சரிலும் தமிழை நேரடியாக உள்ளிடுவதில் சிரமங்கள் நீக்கப்பட்டு யாஹூ! மெயிலுடன் உள்ளிணைக்கப்பட்ட அரட்டையில் மற்றும் புதிதாக அறிமுகப்படுத்தப்படுள்ள இதன் 9 வது பதிப்பிலும் தமிழை நேரடியாகத் தட்டச்சுச் செய்யலாம்.
யாஹூ! மெசன்ஜர் பொருத்துக்கள்
யாஹூ! மெசஞ்சர் பொருத்துக்களை விருத்தி செய்யும் மென்பொருட்களூடாக விருத்தி செய்யலாம். இம்மென்பொருட்கள் [http://developer.yahoo.com/messenger/ யாஹூ! மெசஞ்சர் பொருத்து SDK] ஊடாகக் கிடைக்கின்றது.
யாஹூ! மெயிலுடன் கூட்டிணைவு
நவம்பர் 9, 2006 முதல் யாஹூ! மெசஞ்சர் யாஹூ! மெயிலுடன் கூட்டிணைப்பதற்கான முயற்சிகளில் ஈடுபட்டுவருகின்றது. உரையாடல் மின்னஞ்சல்கள் போன்றே சேமிக்கமுடியும். பின்னர் இதை தேடவும் முடியும் எனவே எந்தக் கணினியில் இருந்து உரையாடலில் ஈடுபட்டனர் என்ற பிரச்சினை இல்லாது ஒழிக்கப்படுகின்றது.
ஒலி அஞ்சல்கள் மற்றும் கோப்புக்களைப் பகிர்தல்
யாஹூ! ஒலி அஞ்சகள் மற்றும் 1 ஜிகாபைட்டிற்கும் மிகையாகாத கோப்புக்களை பகிர உதவுகின்றது.
விண்டோஸ் லைவ் மெசன்ஜருடன் கூட்டிணைவு
அக்டோபர் 13, 2005 யாஹூ! மற்றும் மைக்ரோசாப்ட் இரண்டு வலையமைப்புக்களையும் ஒருங்கிணைப்பதாக அறிவித்தனர்.இந்த ஒருங்கிணைவின் மூலம் யாஹூ! மற்றும் மைக்ரோசாப்ட் தூதூவர் வலையமைப்பே உலகின் இரண்டாவது பெரிய வலையமைப்பாக விளங்குன்றது. இதன் மூலம் ஓர் வலையமைப்பில் உள்ளவர் பிறிதோர் வலையமைப்பில் பயனர் கணக்கொன்றை ஆரம்பிக்காமல் உரையாடலில் ஈடுபடமுடியும். இவ்வசதியானது ஜூலை 12, 2006 முதல் சாத்தியமான போதிலும் இன்னமும் ஒலி மூல உரையாடல்களை இரண்டு வலையமைப்புகளுக்கிடையில் நிகழ்த்த முடியாது.
அரட்டை (Chat) அறைகள்
ஏனைய போட்டியாளர்களைப் போன்றல்லாது யாஹூ! பல்வேறுபட்ட அரட்டை அரங்குகள் அல்லது அரட்டை அறைக்குள் காணப்படுகின்றன. இவை பொழுதுபோக்கு மற்றும் பல்வேறு அம்சங்கள் பற்றி விவாதிப்பதற்காக உருவாக்கப்பட்டதாகும். இதில் நுளைபவர்கள் தமது சொந்த யாஹூ! அடையாளத்தைக் கொண்டோ அல்லது புனை பெயரிலோ இணைதல் இயலும்.
யாஹூ! அரட்டை அரங்குகளில் விளம்பரப்படுத்துவதற்காக தானியங்கிகள் ஏவிவிடப்படுவதும் அவதானிக்கப்பட்டுள்ளது. பல்வேறு அரட்டை அரங்குகளில் உண்மையான பயனர்களைவிடத் தானியங்கிப் பயனர்களின் எண்ணிக்கை அதிகமாக உள்ளது. இந்தத் தானியங்கிகள் பல்வேறுபட்ட பாலியல் இணையத்தளங்களுக்கு இணைப்பை வழங்குவதோடு எரிதங்களையும் அனுப்பிவருகின்றது. இதுதவிர ஒலி உரையாடலகள் அவ்வளவு நம்பகரமானதல்ல பல்வேறுபட்ட பயனர்கள் இதில் இணைவதில் சிரமங்களை எதிர்நோக்கியுள்ளனர்.
யாஹூ! மே 2006 முதல் ஜாவா முறையில் அரட்டை அரங்கில் உள் நுளைவதற்கான அனுமதியை இரத்துச் செய்துள்ளனர்.
வெளி இணைப்புகள்
பகுப்பு:யாகூ பகுப்பு:இணைய உரையாடல் பகுப்பு:ஆண்ட்ராய்டு மென்பொருட்கள் பகுப்பு:பிளாக்பெர்ரி மென்பொருட்கள் பகுப்பு:ஐஓஎஸ் மென்பொருட்கள்
மக்கெடோனியா (பண்டைய இராச்சியம்)
மாசிடோனியா  (Macedonia) அல்லது மாசிடோன் (Macedon, Μακεδονία, Makedonía) பண்டைய கிரேக்கத்தில் இருந்த ஓர் இராச்சியம் ஆகும். கிரேக்க மூவலந்தீவின் வடகிழக்குப் பகுதியில் மையம் கொண்டிருந்த இந்த இராச்சியம், மேற்கில் எபிரசு நாட்டையும் வடக்கில் பேயோனியா நாட்டையும் கிழக்கில் திராசு பகுதியையும் தெற்கில் தேசாலி நாட்டையும் எல்லைகளாகக் கொண்டிருந்தது.
பண்டைக் கிரேக்கத்தின் ஒரு சிறுநாடாக இருந்த மக்கெடோன் முழுமையான ஹெல்லனிய உலகில் பெற்ற எழுச்சிக்கு முதன்மை காரணமாக மக்கெடோனின் இரண்டாம் பிலிப் இருந்தார். பேரரசன் அலெக்சாந்தரின் வெற்றிகளுக்குப் பின்னர், உலகின் மிகவும் வலிமையான நாடாக சிறிது காலம் விளங்கியது; இக்காலத்தில் முன்னாள் அகாமனிசியப் பேரரசை உள்ளடக்கிய இதன் ஆட்சி சிந்து ஆறு வரையும் பரவியிருந்தது.
பெயர்
மக்கெடோனியா என்ற பெயர் (Μακεδονία, Makedonía) "உயரமானவர்" அல்லது "மேட்டுவாசி" என்ற பொருளுடைய பண்டைய கிரேக்க மொழிச் சொல்லான  μακεδνός (Makednos) என்பதிலிருந்து வந்தது. இங்குள்ள மக்களின் உயரத்தை ஒட்டி இவ்வாறு பெயரிடப்பட்டதாக கருதப்படுகிறது. ஆங்கிலச் சுருக்கமான மக்கெடோன் என்பது பிரான்சிய பெயரிலிருந்து திரிந்து வந்திருக்கலாம்.
துவக்க காலமும் மரபுக்கதைகளும்
ஏகெயைச் சுற்றியுள்ள நிலப்பரப்பை முதல் மக்கெடோனியத் தலைநகராகக் கொண்டு பல மக்கள் வாழ்ந்து வந்தனர். அப்போது இது எமாத்தியா என (மன்னன் எமாத்தியன் பெயரைக் கொண்டு) அழைக்கப்பட்டது. தலைநகர் ஐகெயும் அப்போது எடெசா என அழைக்கப்பட்டது. பரவலாக அறியப்படும் மைதாசின் இளமைக்காலத்தில் இதுவே தலைநகரமாக இருந்தது. ஏறத்தாழ கி.மு 650இல் ஆர்கெட் பரம்பரை தங்கள் அரண்மனை-தலைநகரை இங்கு அமைத்துக் கொண்டனர்.இவர்கள் ஆர்கோசு என்ற நகரத்திலிருந்து குடிபெயர்ந்து வந்தவர்கள்.
கி.மு 8ஆம் அல்லது 7ஆம் நூற்றாண்டுத் துவக்கத்தில் இந்த ஆர்கெட் பரம்பரையினர் உருவாக்கிய இராச்சியமே முதல் மக்கெடோனிய நாடாக கருதப்படுகிறது.
மற்ற உருவாக்க மரபுக்கதையாக கரானுசு தனது மக்களுடன் இங்கு இடம்பெயர்ந்து ஓர் இராச்சியத்தை உருவாக்கியதாக கூறப்படுகிறது. இவரே எடெசாவை ஐகெ எனப் பெயரிட்டதாகவும் மன்னன் மைதாசையும் பிற மன்னர்களையும் வெளியேற்றி தனது இராச்சியத்தை நிலைநிறுத்தியதாக கூறப்படுகிறது. எரோடோட்டசு கூற்றின்படி ஹெலனின் மகன் டோரசு தம் மக்களுடன் இங்கு வந்து குடியேறினார். இவர்களிலிருந்து ஒரு பிரிவினர் பின்னர் மேலும் தெற்கே குடியேறி டோரியன்கள் என அழைக்கப்பட்டனர்.
எலியாக்மொன் ஆற்றுக்கும் ஆக்சியசு ஆற்றுக்கும் இடைப்பட்ட வளமிக்க வண்டல்மண் சமவெளியில் இந்த இராச்சியம் அமைந்திருந்தது. மெக்கெடோனின் முதலாம் அலெக்சாண்டர் காலத்தில்  ஒலிம்பசு மலையின் உயரமான பகுதிகளுக்கு இராச்சியம் விரிவுபடுத்தப்பட்டது. இது மேல் மக்கெடோனியா என அழைக்கப்பட்டது. மற்ற திசைகளிலும் இராச்சியம் விரிவடையத் தொடங்கியது. மக்கெடோனியாவின் வடக்கே கிரேக்கரல்லாத மக்கள் வாழ்ந்து வந்தனர். இவர்களுடன் மக்கெடோனியர்கள் அடிக்கடி சண்டையிட்டு வந்தனர். தெற்கே இருந்த தெசாலி மக்களுடன் பண்பாடு மற்றும் அரசியலால் ஒன்றுபட்டிருந்தனர். மேற்கிலிருந்த எபிரசுடன் உடன்பாடு கண்டு அமைதியாக வாழ்ந்தனர். கிமு நான்காம் நூற்றாண்டில் இல்லியன் படையெடுப்புக்களுக்கு எதிராக இணைந்து செயல்பட உடன்படிக்கை செய்து கொண்டனர்.
சிறிதுகாலம் பெர்சிய ஆட்சியில் இருந்த மக்கெடோனியா மக்கெடோனின் முதலாம் அலெக்சாண்டர் கீழ் விடுதலை பெற்றது. பெலோப்போனாசியப் போரில் ஏதென்சுக்கும் இசுபார்த்தாக்கும் தனது ஆதரவை மாறி மாறி வழங்கி வந்தது.
பண்டைய கிரேக்க உலகுடனான உறவு
கி.மு நான்காம் நூற்றாண்டிற்கு முன்னதாக மக்கெடோனிய இராச்சியம் தற்கால கிரேக்கத்தின் மேற்கு, மத்திய மக்கெடோனியா மாநிலத்தின் பகுதிகளடங்கிய நிலப்பரப்பில் அமைந்திருந்தது. கி.மு 393 முதல் கி.மு 370 வரை ஆண்ட மூன்றாம் அமின்தாசு மன்னர் காலத்தில்தான் ஐக்கியப்பட்ட மக்கெடோனிய இராச்சியம் உருவானது. பசுமை வளமிக்க கடலோரச் சமவெளிக்கும் உட்பகுதியில் தனித்திருந்த பழங்குடிகளின் குடியேற்றங்களுக்கும் இருந்த வேற்றுமைகளை திருமண உறவுகள் மூலம் மன்னர் ஒற்றுமைப்படுத்தினார். இவர்கள் வடக்கிலிருந்தும் வடமேற்கிலிருந்தும் இல்லிரியர்கள் நடத்திய தாக்குதல்களை தடுக்க உதவினர். பெரும்பாலும் அத்திக் கிரேக்கம் (தூய்மையான கிரேக்க மொழி) பேசினாலும் முக்கிய ஏதென்சுக்காரர்கள் மக்கெடோனியரை பண்பாடற்றவராகவே கருதினர். பின்னாளில் மக்கெடோனிய மன்னர் பிலிப்பின் தலைமையில் பெர்சியப் பேரரசிற்கு எதிராக கொரிந்த் கூட்டணி உருவாகும்வரை  மக்கெடோனியர்கள் கிரேக்க மொழி பேசினாலும் தங்களை கிரேக்கராக பெருமையாக அறிமுகப்படுத்திக் கொண்டாலும்  தெற்கத்திய  நகர அரசுகள் மக்கெடோனியர்கள் நகர அரசு சார்ந்த அரசாண்மையைக் கொண்டில்லாததால்  செவ்விய கிரேக்க பண்பாட்டை உடையவர்களாக ஏற்க மறுத்தனர்.
மேற்சான்றுகள்
பகுப்பு:கிரேக்க நாகரிகம் பகுப்பு:பண்டைய வரலாறு பகுப்பு:பண்டைய கிரேக்கம்
அய்யத்தான் கோபாலன்
ராவ் சாகிப் மருத்துவர் அய்யத்தான் கோபாலன் (Rao Sahib Dr. Ayyathan Gopalan) (1861 மார்ச் 3 - 1948 மே 2) "தர்சார்ஜி" (மருத்துவர்) என்று பிரபலமாக அறியப்பட்ட இவர் ஓர் இந்திய மருத்துவரும், எழுத்தாளரும், அறப்பணியாளரும் மற்றும் கேரளாவைச் சேர்ந்த ஒரு சமூக சீர்திருத்தவாதியுமாவார். இவர் சுகனவர்தினி இயக்கத்தின் நிறுவனரும், கேரளாவில் பிரம்ம சமாஜத்தின் தலைவரும் பிரச்சாரகருமானவர். சிலை வழிபாட்டை கண்டித்த இவர், கேரளாவில் அந்த சமூக நடைமுறைகளை நியாயமற்றது என்று தான் நினைத்ததை முடிவுக்குக் கொண்டுவர போராடினார். இவரைப் பின்தொடர்பவர்களில் பிரம்மானந்த சுவாமி சிவயோகி, வாக்பதானானந்தா,  மற்றும் பிரம்மவடி பி. குஞ்ஞிராமன் போன்றோர். கோபாலன் பி.குஞ்ஞிராமன் "பிரம்மவடி" என்றும், சிவயோகி "பிரம்மானந்த சுவாமி" என்றும் அழைக்கப்பட்டார்.
இவரது சேவைகளுக்காக பிரிட்டிசு அரசாங்கத்தால் மிக உயர்ந்த குடிமை விருதான "ராவ் சாகிப்"     என்றப் பட்டம் இவருக்கு வழங்கி கௌரவிக்கப்பட்டது. கேரள சீர்திருத்த இயக்கத்தில் சுகனவர்தினி இயக்கமும் பிரம்ம சமாஜமும் உருவானது குறிப்பிடத்தக்க பங்கைக் கொண்டிருந்தது.
சுயசரிதை
கேரளாவின் தலச்சேரி, சேட்டம்குன்னில் உள்ள புலப்பாடி இல்லத்தின் (மலபாரின் பிரபுத்துவ திய்யா குடும்பம்) அய்யத்தான் குடும்பத்தில் அய்யத்தான் சந்தன், கல்லத்து சிறுத்தம்மாளின் முதல் மகனாக கோபாலன் பிறந்தார். இவரது இளைய சகோதரி மருத்துவர் அய்யத்தான் ஜானகி அம்மாள் கேரளாவின் முதல் பெண் மருத்துவராவார். இது இந்தியாவில் பிரிட்டிசு ஆட்சியின் போது சென்னை மாகாணத்தின் நிர்வாக மாவட்டமாக இருந்தது.
இவர் தனது பள்ளி நாட்களிலிருந்து எந்த சாதி வேறுபாடுகளையும் பழக்கவழக்கங்களையும் பின்பற்ற தயங்கினார். தனது பள்ளி நாட்களில், மரபுவழி ஒழுக்கக்கேட்டை எதிர்த்துப் போராடுவதில் ஆர்வமாக இருந்தார். இவர் பள்ளி மாணவராக இருந்தபோது, கோபாலன் தனது தலைமுடியை வெட்டிக் கொண்டார். இது பாரம்பரியமாக தலைமுடியை வளர்க்கும் மரபுவழி மரபுக்கு முரணானது. இது குடும்பத்திலும் சமூகத்திலும் ஒரு ஆச்சரியமான செயலாகும். இவர் ஒரு வசதியான, பிரபுத்துவ திய்யா சமூகத்தைச் சேர்ந்தவர் என்பதால், தாழ்ந்த சாதியினருடன் சேர இவர் அனுமதிக்கப்படவில்லை. இவர் தனது முக்குவர் இன நண்பரின் வீட்டில் நடந்த திருமண விழாவில் கலந்து கொண்டு அங்குள்ள உணவை சாப்பிட்டார். இதற்காக, சேட்டம்குன்னில் உள்ள தனது தந்தையின் வீடான அய்யத்தான் புலப்பாடி இல்லத்தில் தங்கி படிக்க வைக்கப்பட்டார். இவர், அஞ்சரக்கண்டி தொடக்கப்பள்ளி, பிரென்னென் பள்ளி, தேவாலயப் உயர்நிலைப்பள்ளி போன்ற பள்ளிகளில் படித்தார். பின்னர் 1884 செப்டம்பர் 19 அன்று மதராசு மருத்துவக் கல்லூரியில் சேர்ந்தார். இராசா ராம் மோகன் ராயின் பிரம்ம சமாஜாத்தின் அறிமுகம் கிடைத்து. , பிரம்ம சமாஜத்தில் சேர்ந்து, அதன் சமூக சீர்திருத்த நடவடிக்கைகளில் ஈடுபட்டார். மேலும் கொல்கத்தா பிரம்ம சமாஜ பொதுக் குழுவின் செயலில் நிர்வாக உறுப்பினரானார். இவர் கேசவ சந்திர சென், தேபேந்திரநாத் தாகூர், சிவநாதன் சாத்திரி, இரவீந்திரநாத் தாகூர், ஆர். ஜி. பண்டார்கர் போன்ற பிரம்ம தலைவர்களுடன் இணைந்து, இந்தியா முழுவதும் பல்வேறு இடங்களில் குழுவின் வருடாந்திர கலந்தாய்வுகளில் கலந்து கொண்டார். 1888 ஆம் ஆண்டில், இவர் கௌரவங்களுடன் மருத்துவப் பட்டம் பெற்று அரசாங்கச் சேவையில் நுழைந்தார். தென்னிந்தியா முழுவதும் பல மருத்துவமனைகளில் மருத்துவராகவும் மருத்துவ விரிவுரையாளராகவும் பணியாற்றினார். பிரிட்டிசு ஆட்சியின் போது மலபார் மாவட்ட நீதிபதியாகவும் பணியாற்றினார்.
கோபாலன் 1894 திசம்பர் 30 அன்று கல்லத்து கௌசல்யா அம்மாள் என்பவரை மணந்தார். அந்த நேரத்தில் பிரம்ம தலைவரும் சமூக சீர்திருத்தவாதியுமான இராம்கிருட்டிண கோபால் பண்டார்கர், சென்னை பிரம்ம சமாஜத்தில் இத்திருமணத்தை நடத்தினார். திருமணத்திற்கு பல பிரம்ம தலைவர்கள் தலைமை தாங்கினர். இவரது மனைவி கௌசல்யா அம்மாள் கோபாலனின் வலுவான ஆதரவாளராக இருந்தார். மேலும் இவரது சமூக சீர்திருத்த நடவடிக்கைகளுக்கு உதவினார்.
கேரளாவில் பிரம்மசமாஜத்தின் கிளைகளை நிறுவுதல்:
சேலம், திருச்சிராப்பள்ளி, மதுரை, சென்னை, மைசூர், மற்றும் பெங்களூர் ( பவுரிங் &amp; லேடி கர்சன் மருத்துவமனைகள் ) உள்ளிட்ட தென்னிந்தியாவின் பல மருத்துவமனைகளில் மருத்துவர், தலைமை அறுவை சிகிச்சை நிபுணர், கண்காணிப்பாளர் ஆகிய பொறுப்புகளில் கோபாலன் பணியாற்றினார். 1896இல் கேரளம் திரும்பிய இவர், கோழிக்கோடு லுனாடிக் புகலிடம் (இப்போது குதிரை வட்டம் மனநல மருத்துவமனை ) என்ற மருத்துவமனையில் அதன் முதல் கண்காணிப்பாளராக சேர்ந்தார். இதற்கிடையில், சாதி, இன பாகுபாடு, தீங்கிழைக்கும் பழக்கவழக்கங்கள் மற்றும் சமூக அநீதிகள் கேரளாவில் நடைமுறையில் இருந்தன. மேலும் பெண்களுக்கும் குழந்தைகளுக்கும் எதிரான அட்டூழியங்கள் உச்சத்தில் இருந்தன.
கோபாலன் தனது சீர்திருத்த சித்தாந்தங்களை விரிவுபடுத்தினார். பிரம்ம சமாஜின் முதல் கிளையை 1898 சனவரி 17 அன்று நிறுவியதன் மூலம் தனது சீர்திருத்த நடவடிக்கைகளை    கோழிக்கோட்டில் பரப்பினார். சமாஜத்தின் கூட்டங்களையும் பிரார்த்தனைகளையும் நடத்த, ஒரு தனி பிரம்மமந்திர் என்ற கூடம் (இப்போது அய்யத்தான் கோபாலன் நினைவு பள்ளி) ஒன்றை நிறுவினார். இது 1900 அக்டோபர் 17 அன்று பொதுமக்களுக்கு திறக்கப்பட்டது. இந்தக் கட்டிடத்தை கோழிகோட்டின் சாமூத்திரி மன்னர் மன விக்ரமன் எட்டன் தம்புரான் திறந்து வைத்தார்.
பிரம்ம சமாஜத்தின் இரண்டாவது கிளை 1924 இல் ஆலப்புழாவில் நிறுவப்பட்டது. 1928 ஆம் ஆண்டில் கொம்மாடி, ஆலப்புழாவில் (இப்போது கிருகலட்சுமி காந்தி சமாரக சேவா சங்கம்) பூந்தோப்பு என்ற இடத்தில் ஒரு தனி பிரம்மமந்திர் கட்டப்பட்டது, இந்த நிலத்தை ஆலப்புழாவின் நில உரிமையாளர் (ஜென்மி) மற்றும் கோபாலனின் நண்பர் மங்களத்து கொச்சும்மணி சாணார் ஆகியோர் நன்கொடையாக வழங்கினர். சாணார் ஒரு காலத்தில் நாராயண குருவை தீவிரமாகப் பின்பற்றுபவராக இருந்தார். ஆனால் பின்னர் பிரம்ம சமாஜத்தின் சீர்திருத்த நடவடிக்கைகளால் ஈர்க்கப்பட்டு கோபாலனுடன் இணைந்தார். அவரது மகள் மருத்துவர். எம்.சி.மந்தாகினி பாய், ஆலப்புழா பிரம்ம சமாஜத்தில் சீர்திருத்த நடவடிக்கைகளுக்கு தலைமை தாங்கினார். மேலும் கோபாலனின் மூன்றாவது மகன் தேவதத் அய்யத்தானை மணந்தார். தெற்கு கேரளாவில் மிசுர விவாக வழக்கத்தை பிரபலப்படுத்திய ஆலப்புழா பிரம்ம சமாஜத்தில் நடத்தப்பட்ட முதல் பிரம்ம திருமணம் இதுவாகும்.
பின்னர் பிரம்ம சமாஜ கிளைகள் ஆலத்தூர், தலச்சேரி மற்றும் கேரளாவின் பல்வேறு பகுதிகளிலும் அமைக்கப்பட்டன.
சுகனவர்தினி இயக்கம்:
1900 ஆம் ஆண்டில், கோபாலன் தனது மனைவி கௌசல்யா அம்மாளுடன் சேர்ந்து சுகனவர்தினி இயக்கத்தைத் தொடங்கி, சமூக சீர்திருத்த நடவடிக்கைகளை விரிவுபடுத்தினர். இந்த இயக்கத்தின் மூலம், குழந்தைகளில் மனித விழுமியங்களை வளர்ப்பதற்கும், குழந்தைகளை தனது சமூக நடவடிக்கைகளுக்கு ஈர்ப்பதற்கும், பெண்களின் உரிமைகளைப் பாதுகாப்பதற்கும், பெண்களுக்கும் சமூகத்தின் ஓரங்கட்டப்பட்ட பிரிவினருக்கும், குறிப்பாக கேரளாவில் உள்ள தலித் சமூகங்களுக்கு இலவச கல்வியை வழங்கவும் இவர் பணியாற்றினார். அந்தக் காலகட்டத்தில் பிராமணர்கள், நாயர்கள் போன்ற உயர் சாதியினரால் தலித்துகள் மோசமாக நடத்தப்பட்டனர். பெண்களுக்கும் சமூகத்தின் கீழ்மட்ட பிரிவினருக்கும் கல்வி கற்பிக்கும் நோக்கத்துடன் லேடி சந்தாவார்க்கர் தொடக்கப் பள்ளியை நிறுவினார். இவரது வீடான சாந்தி ஆசிரமத்தில் வாராந்திர கூட்டங்கள் நடத்தப்பட்டன. பெண்கள், குழந்தைகள், அனைத்து பின்னணியிலிருந்தும் மக்கள் தங்கள் துயரங்களை கோபாலன், கௌசலையம்மாள் ஆகிய இருவரும் பகிர்ந்து கொண்டனர். கௌசல்யா அம்மாள் இறந்த பிறகு, இவரது மருமகள் மருத்துவர் எம். சி. மந்தாகினி பாய் தேவதத் பெண்களையும் சமூகத்தின் கீழ் வகுப்பினரையும் ஒன்றிணைத்து அவர்களின் சமூக உரிமைகளை உறுதிப்படுத்த உதவினார். இவர்தான் "மகளிர் அமைப்பு" என்ற கருத்தை முதலில் முன்மொழிந்து அவர்களின் உரிமைகளைப் பாதுகாக்கப் பணியாற்றினார்.
பெண்களுக்கும் நலிந்தவர்களுக்கும் ஆதரவளிப்பதும் கல்வி கற்பதும் மட்டுமல்லாமல், இவர்களின் இயக்கம் உருவ வழிபாட்டை எதிர்ப்பதற்கு சீர்திருத்தங்களை வழிநடத்தியது; மிசுர விவாகம் (சாதியினருக்கு இடையிலான திருமணங்கள்) மற்றும் மிசுர போஜனம் (சமபந்தி-உணவு) ஆகியவற்றை ஊக்குவித்தல், நடத்துதல்; பெண் கல்வியைப் பரப்புதல்; பாலின சமத்துவத்தை பேணுதல்; தீண்டாமை, சாதி மற்றும் இன பாகுபாட்டை ஒழித்தல்; வெகுஜன பிரார்த்தனைகள், ஒற்றுமை விவாதங்களை நடத்துதல் போன்ற பணிகள்.
மலபாரில் சுகனவர்தினியும் பிரம்மசமாஜத்தின் தாக்கமும்
பிரம்ம சமாஜத்தில் பாடிய பிரார்த்தனைகளுக்கான பாடல்கள் கோபாலனால் இயற்றப்பட்டன. மேலும் இது கீர்த்தனரத்னமாலை என்ற புத்தகத்தில் தொகுக்கப்பட்டுள்ளன. இவர் பிரம்ம சமாஜாத்தில் பல சாதித் திருமணங்களை நடத்தினார். மேலும் சிலை அல்லாத வழிபாட்டை ஊக்குவிக்க பணியாற்றினார். வங்காள மொழியில் மகரிசி தேபேந்திரநாத் தாகூர் எழுதிய பிரம்மசமாஜத்தின் பைபிள் என்று அழைக்கப்படும் "பிரம்மதர்மம்" என்பதை இவர் மலையாளத்தில் மொழிபெயர்த்தார். நாடகங்கள், பொது விழிப்புணர்வு பிரச்சாரம் மற்றும் எழுத்துக்களை நடத்துவதன் மூலம் தனது சீர்திருத்தவாத சித்தாந்தங்களை ஊக்குவித்தார்.
மருத்துவர் கோபாலன் சிவயோகியிடம் பிரம்ம பிரார்த்தனைக் கூட்டங்களுக்கு வழிபாட்டுக்காக பாடல்களையும் பாடல்களின் தொகுப்புகளையும் எழுதுமாறு கேட்டுக்கொண்டார். சிவயோகி இவரது கோரிக்கையை ஏற்று "பிரம்ம சங்கீர்த்தனம்" என்பதை எழுதினார். இது பிரார்த்தனைக்கான பாடல்களின் தொகுப்பாகும். கோபாலன் அவரது ஆன்மீக, இலக்கிய அறிவை அங்கீகரிப்பதற்காகவும், பிரம்மசமாஜம் மூலம் அவர்களின் சமூக சேவைகளை விரிவுபடுத்தியதற்காகவும் அவரை "பிரம்மானந்த சுவாமிகள்" என்று கௌரவித்தார்.
நாராயணகுருவால் நிறுவப்பட்டு, அதே நேரத்தில் செல்வாக்கு செலுத்திய, சுகனவர்தினி இயக்கம், பிரம்ம சமாஜம் ஆகியவை பெரும்பாலும் அறிஞர்களால் ஆனவை. இதில் பிரம்மானந்த சுவாமி சிவயோகி, வாக்பதானாந்தா குரு, பிரம்மவடி பி. குஞ்ஞிராமன் ஆகியோர் சீர்திருத்தத்திற்கு மிகவும் மதச்சார்பற்ற அணுகுமுறையுடன் இருந்தனர்.
நூலியல்
பகுப்பு:இந்திய சமய அமைப்புகள் பகுப்பு:இந்து மெய்யியலாளர்கள் பகுப்பு:இந்திய இறைமறுப்பாளர்கள் பகுப்பு:மலையாள எழுத்தாளர்கள் பகுப்பு:தலித் சிந்தனையாளர்கள் பகுப்பு:இந்திய சமுதாய மறுமலர்ச்சியாளர்கள் பகுப்பு:கேரள எழுத்தாளர்கள் பகுப்பு:மலையாள நபர்கள் பகுப்பு:கேரள நபர்கள் பகுப்பு:இந்திய எழுத்தாளர்கள் பகுப்பு:இந்திய மருத்துவர்கள் பகுப்பு:1948 இறப்புகள் பகுப்பு:1861 பிறப்புகள் பகுப்பு:மதராசு மருத்துவக் கல்லூரி மேனாள் மாணவர்கள்
மாநில நெடுஞ்சாலை 39எ (தமிழ்நாடு)
தமிழ் மாநில நெடுஞ்சாலை 39A அல்லது எஸ்.எச்-39A (SH-39A) என்பது இந்தியாவில் தமிழ்நாடு மாநிலத்தின திருநெல்வேலி மாவட்டத்தில் தென்காசியில் சுரண்டை வழியாக செங்கோட்டை மற்றும் பாவூர்சத்திரம் என்ற இடங்களை இணைக்கும் நெடுஞ்சாலையாகும்.
மாவட்டம்
இந்த சாலை இருப்பது திருநெல்வேலி மாவட்டம்
மொத்த தூரம்
இதன் நீளம் மொத்தம் 31.2 கிலோமீட்டர்கள்.
பிரிஜேஷ் பட்டேல்
பிரிஜேஸ் பட்டேல் (Brijesh Patel, பிறப்பு: மார்ச்சு 28 1953), துடுப்பாட்ட அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1974 – 1979 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1953 பிறப்புகள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
அதுல் வர்மா
அதுல் வர்மா, (பிறப்பு:1997 சூன் 20) இந்தியாவைச் சேர்ந்த வில்வித்தை வீரர் ஆவார். சீனாவின் நான்ஜிங் நகரில் நடந்த இளையோர் ஒலிம்பிக் போட்டிகளில்  விற்பிரிவு போட்டிகளில் வெண்கலப்பதக்கம் வென்றார். உத்தரப்பிரதேசத்தில் உள்ள பாரபங்கியைச் சேர்ந்த இவர் 6-4 (20-28,30-29, 27-27, 29-30, 29-29 ) என்ற புள்ளிகளில் வெண்கலப்பதக்கத்துக்கான போட்டியில் துருக்கியின் மெட்டே கோஸோஸ் என்பவரை வீழ்த்தி பதக்கத்தைக் கைப்பற்றினார்.
மேற்கோள்கள்
பகுப்பு:இந்திய வில்வித்தை வீரர்கள் பகுப்பு:1997 பிறப்புகள் பகுப்பு:வாழும் நபர்கள்
பீதர் தெற்கு சட்டமன்றத் தொகுதி
பீதர் தெற்கு சட்டமன்றத் தொகுதி (Bidar South Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது பீதர் மாவட்டத்தில் உள்ளது. பீதர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 49 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பீதர் மாவட்டம்
செமியோன் ரூதின்
செமியோன் கெஸ்சலேவிச் ரூதின் (Semyon Gesselevich Rudin, ஜூலை 21, 1929-ஆகஸ்ட் 22, 1973) ஒரு சோவியத் மொழியியலாளரும், இந்தியவியலாளரும், தமிழறிஞருமாவார். தமிழ் முறைக்கேற்ப தனது பெயரை “செம்பியன்” என்று மாற்றிக் கொண்டவர். உருசிய-தமிழ், தமிழ்-உருசிய அகராதிகளை உருவாக்கியவர்களுள் ஒருவர்.
மெத்திலமோனியம் வெள்ளீய ஆலைடுகள்
மெத்திலமோனியம் வெள்ளீய ஆலைடுகள் (Methylammonium tin halide) என்பவை பெரோவ்சிகைட்டு கட்டமைப்புடன் கூடிய திண்மநிலை  சேர்மங்களைக் குறிக்கும். CH3NH3SnX3 என்பது இவற்றின் பொது மூலக்கூற்று வாய்ப்பாடாகும். இங்கு X = I, Br அல்லது Cl தனிமங்களாகும். ஒளிக்கற்றல் குறைக்கடத்தி பொருட்களாக முன்னணி பெரோவ்சிகைட்டுகளுக்கு ஈயம் இல்லாத மாற்றுகளை இவை உறுதியளிக்கின்றன. வெள்ளீய அடிப்படையிலான பெரோவ்சிகைட்டுகள் மின்சுற்றுகளில் சிறந்த இயக்கத்தைக் காட்டியுள்ளன. மெத்திலமோனியம் வெள்ளீய ஆலைடுகள் சூரிய மின்கல பயன்பாடுகளுக்கு மேலும் ஆராயப்படுவதற்கான வாய்ப்பையும் வழங்குகின்றன.